শুক্রবার আলিপুর আবহাওয়া দফতর সূত্রে জানা গিয়েছে, অন্ধ্রপ্রদেশ, ছত্রিশগড় ও ওড়িশায় এই মুহূর্তে মৌসুমি অক্ষরেখা অতি সক্রিয় রয়েছে, যার জেরে এরাজ্যে প্রাকৃতিক দুর্যোগের আশঙ্কা থেকেই যাচ্ছে। তবে এরমধ্যেও আশার বাণী উত্তরবঙ্গের জন্য। গত ২৪ ঘন্টায় উত্তরবঙ্গে বৃষ্টির পরিমাণ কমেছে। তবে বিহারে বৃষ্টির পরিমাণবৃদ্ধির সম্ভাবনা থাকায় এখনই উত্তরবঙ্গের বন্যা পরিস্থিতির উন্নতি হবে বলে মনে করছেন না আবহবিদরা।